Πρόσληψη ωρομίσθιων , με σχέση εργασίας ι.δ.ο.χ., στη Δ/βάθμια Εκπαίδευση, κατόπιν τοπικής πρόσκλησης εκδήλωσης ενδιαφέροντος

Περιγραφή: Η διαδικασία απευθύνεται: 
*α) σε ιδιώτες, που διαθέτουν τα τυπικά προσόντα διορισμού στη δημόσια Εκπαίδευση, του κλάδου/ ειδικότητας ή μουσικής ειδίκευσης της προκηρυσσόμενης θέσης, οι οποίοι δεν είναι εγγεγραμμένοι στους πίνακες υποψήφιων εκπαιδευτικών του Α.Σ.Ε.Π. (πίνακες που συντάσσονται σύμφωνα με το Ν. 4589/2019),  
*β) σε ιδιώτες εμπειροτέχνες μουσικούς, που έχουν γνώση των αντίστοιχων παραδοσιακών οργάνων. 

Ειδικότερα, από τη νομοθεσία προβλέπεται ότι για την κάλυψη των λειτουργικών αναγκών της δημόσιας Εκπαίδευσης σε ώρες διδασκαλίας, συγκεκριμένων κλάδων/ειδικοτήτων εκπαιδευτικών, σε περίπτωση έλλειψης υποψήφιων ωρομισθίων για πρόσληψη (από τους πίνακες υποψήφιων εκπαιδευτικών του Α.Σ.Ε.Π. του Ν.4589/2019), σε συγκεκριμένη περιοχή/ βαθμίδα Εκπαίδευσης, σύμφωνα με τα προβλεπόμενα από τις διατάξεις της παρ. 5 του άρθρου 63 του Ν.4589/2019, όπως ισχύει κατόπιν προσθήκης με το άρθρο 114 του Ν.4763/2020, ο οικείος Διευθυντής Εκπαίδευσης εκδίδει τοπική πρόσκληση εκδήλωσης ενδιαφέροντος για πρόσληψη ωρομισθίων με σχέση εργασίας Ιδιωτικού Δικαίου Ορισμένου Χρόνου διάρκειας έως ενός (1) διδακτικού έτους. 

Τοπική πρόσκληση δύναται να εκδοθεί και για την πρόσληψη ωρομίσθιων ιδιωτών εμπειροτεχνών μουσικών, σε περίπτωση εξάντλησης των υποψηφίων του πίνακα ΕΜ16 του Υπουργείου Παιδείας και κατόπιν μη ανταπόκρισης εκπαιδευτικών μουσικών (ΠΕ79, ΤΕ16) σε τοπική πρόσκληση, για τις ίδιες μουσικές ειδικεύσεις.
Θεσμικός φορέας: Θεσμικός φορέας: title: el: ΥΠΟΥΡΓΕΙΟ ΠΑΙΔΕΙΑΣ ΘΡΗΣΚΕΥΜΑΤΩΝ ΚΑΙ ΑΘΛΗΤΙΣΜΟΥ
en: MINISTRY OF EDUCATION, SPORTS AND RELIGIOUS AFFAIRS
Παρέχεται σε: Απόφοιτους
Εκπαιδευτικούς
Υπηρεσία / οργανική μονάδα εποπτευόμενου φορέα: Διευθύνσεις Πρωτοβάθμιας και Δευτεροβάθμιας Εκπαίδευσης (Τμήμα Γ΄ Προσωπικού της οικείας Διεύθυνσης Εκπαίδευσης)
Σημεία εξυπηρέτησης: Διευθύνσεις Πρωτοβάθμιας και Δευτεροβάθμιας Εκπαίδευσης (Τμήμα Γ΄ Προσωπικού της οικείας Διεύθυνσης Εκπαίδευσης)
ΥΠΟΥΡΓΕΙΟ ΠΑΙΔΕΙΑΣ ΘΡΗΣΚΕΥΜΑΤΩΝ ΚΑΙ ΑΘΛΗΤΙΣΜΟΥ
Ψηφιακά σημεία παροχής: Δεν παρέχεται ψηφιακά
Αριθμός δικαιολογητικών: 1 έως 3 + (1)
Κόστος: Παρέχεται χωρίς κόστος
Εκτιμώμενος χρόνος: 10 μήνες
Διάρκεια ισχύος: Διάρκεια: P10M
Τύπος: Καθορισμένη
Προϋποθέσεις: conditions_name: Στη διαδικασία υποβολής αιτήσεων δύναται να συμμετέχουν υποψήφιοι, οι οποίοι διαθέτουν τα τυπικά προσόντα διορισμού του οικείου κλάδου/ ειδικότητας ή μουσικής ειδίκευσης. Στην περίπτωση που η πρόσκληση απευθύνεται σε ιδιώτες μουσικούς, στη διαδικασία υποβολής αιτήσεων δύναται να συμμετέχουν υποψήφιοι, οι οποίοι έχουν γνώση των αντίστοιχων παραδοσιακών οργάνων.
conditions_type: Εκπαιδευτικές
conditions_name: Στο πρόσωπο των υποψηφίων δεν θα πρέπει να συντρέχει κώλυμα διορισμού/ πρόσληψης στο Δημόσιο, ενώ θα πρέπει να έχουν την υγεία που τους επιτρέπει την εκτέλεση των καθηκόντων της θέσης που επιλέγουν, σύμφωνα με τον υπαλληλικό κώδικα (Ν.3528/2007, Φ.Ε.Κ. 26/Α΄). Επίσης, οι υποψήφιοι εκπαιδευτικοί δεν θα  πρέπει να έχουν κώλυμα διορισμού  στην Εκπαίδευση. Σύμφωνα με τις διατάξεις για την τοπική πρόσκληση, δεν θα πρέπει να εμπίπτουν στο κώλυμα διορισμού/ πρόσληψης στην  Εκπαίδευση της παρ. 5Α του άρθρου 62 του Ν.4589/2019 (περί τριετή αποκλεισμού από διαδικασίες διορισμού/ πρόσληψης λόγω προηγούμενου διορισμού σε θέση μονίμου). Οι γενικές προϋποθέσεις και τα κωλύματα συμμετοχής στη διαδικασία αναφέρονται στην εκάστοτε τοπική πρόσκληση υποβολής αιτήσεων, που εκδίδεται από την αρμόδια Διεύθυνση Εκπαίδευσης (Τμήμα Γ Προσωπικού).
conditions_type: Διοικητικές
conditions_name: Η αίτηση και τα δικαιολογητικά κατατίθενται από τον ενδιαφερόμενο.
conditions_type: Ταυτοπροσωπίας
conditions_name: Οι άρρενες υποψήφιοι θα πρέπει να έχουν εκπληρώσει τις στρατιωτικές υποχρεώσεις τους (ή να έχουν απαλλαγεί νόμιμα από αυτές). Δεν απαιτείται εκπλήρωση των στρατιωτικών υποχρεώσεων για τους πολίτες κράτους της Ευρωπαϊκής Ένωσης, για τους οποίους δεν προβλέπεται στη χώρα τους τέτοια υποχρέωση και έχουν πολιτογραφηθεί ως Έλληνες πολίτες. Οι υποψήφιοι οφείλουν να έχουν εκπληρώσει τις στρατιωτικές υποχρεώσεις τους, ώστε να είναι δυνατή η πρόσληψή τους.
conditions_type: Στρατολογικές
conditions_name: Η συγκεκριμένη προϋπόθεση ισχύει γενικά για την πρόσληψη στην Εκπαίδευση και ορίζεται σε κάθε σχετική πρόσκληση του Υ.ΠΑΙ.Θ., όπως και στις Προκηρύξεις του Α.Σ.Ε.Π.. Οι υποψήφιοι πρέπει να είναι: α) Έλληνες πολίτες. β) Πολίτες κρατών-μελών της Ευρωπαϊκής Ένωσης ν.2431/1996 (Α΄175). (γ) Βορειοηπειρώτες, Κύπριοι ομογενείς και ομογενείς αλλοδαποί, που προέρχονται από την Κωνσταντινούπολη και από τα νησιά Ίμβρο και Τένεδο και ομογενείς εξ Αιγύπτου, υπό την προϋπόθεση ότι η ιδιότητά τους ως Ελλήνων, κατά το γένος και τη συνείδηση, αποδεικνύεται με άλλους τρόπους, σύμφωνα με τα οριζόμενα στο ν.δ.3832/1958 (Φ.Ε.Κ. 128/Α΄), όπως ισχύει, χωρίς να απαιτείται πιστοποιητικό ελληνικής ιθαγένειας.
conditions_type: Υπηκοότητας
conditions_name: Η χρονική προθεσμία υποβολής των αιτήσεων ορίζεται από την τοπική πρόσκληση (δεν προβλέπεται από τη νομοθεσία).
conditions_type: Χρονικής προθεσμίας
Αίτηση: Κατάθεση: Κατάθεση από τον αιτούντα (δια ζώσης ή ταχυδρομικά)
Κατατίθεται από: Φυσικά πρόσωπα
Σημειώσεις: Ο ακριβής τίτλος της αίτησης στην πράξη προσδιορίζεται από το αντικείμενο της προκηρυσσόμενης θέσης, από την αρμόδια Διεύθυνση Εκπαίδευσης. Για παράδειγμα, μπορεί να ορίζεται ως "Αίτηση υποψήφιου ωρομίσθιου κλάδου ΠΕ88.01 Γεωπόνων στο πλαίσιο τοπικής πρόσκλησης της Διεύθυνσης Δευτεροβαθμιας Εκπαίδευσης Δράμας σύμφωνα με τις διατάξεις του άρθρου 114 του Ν.4763/2020" ή "Αίτηση υποψήφιου ιδιώτη εμπειροτέχνη μουσικού για τη διδασκαλία του παραδοσιακού οργάνου Ταμπουράς στο πλαίσιο τοπικής πρόσκλησης της Διεύθυνσης Δευτεροβάθμιας Εκπαίδευσης Μεσσηνίας σύμφωνα με τις διατάξεις του άρθρου 114 του Ν.4763/2020".
Τίτλος: Αίτηση ωρομισθίου για πρόσληψη κατόπιν τοπικής πρόσκλησης εκδήλωσης ενδιαφέροντος.
Τύπος αίτησης: Αίτηση / Υπεύθυνη δήλωση
Βήματα: step_description: Στο στάδιο αυτό, συντάσσεται η τοπική πρόσκληση (ή προκήρυξη) εκδήλωσης ενδιαφέροντος, με σαφή προσδιορισμό: α)  των κλάδων/ειδικοτήτων ή μουσικών ειδικεύσεων τους οποίους αυτή αφορά και του αριθμού των προκηρυσσόμενων θέσεων β) των ωρών απασχόλησης των εκπαιδευτικών ή ιδιωτών μουσικών προς πρόσληψη γ) των προθεσμιών υποβολής αιτήσεων από μέρους των υποψηφίων, δ) της διαδικασίας υποβολής των αιτήσεων (εντύπως ή με ηλεκτρονικό ταχυδρομείο) και της Διεύθυνσης Εκπαίδευσης στην οποία οι υποψήφιοι οφείλουν να απευθυνθούν, ε) των αποδεικτικών (τυπικών προσόντων, άλλων) που οι υποψήφιοι οφείλουν να προσκομίσουν. Σε περίπτωση που πρόκειται για ιδιώτες εμπειροτέχνες μουσικούς, ζητείται η προσκόμιση υπεύθυνης δήλωσης για τη  γνώση των αντίστοιχων παραδοσιακών οργάνων.
step_implementation: Υπογραφή
step_note: Ο Διευθυντής Εκπαίδευσης, εφόσον διαπιστώσει και επιβεβαιώσει, μέσω της αρμόδιας Διεύθυνσης Διορισμών-Προσλήψεων Εκπαιδευτικού Προσωπικού Πρωτοβάθμιας και Δευτεροβάθμιας Εκπαίδευσης του Υ.ΠΑΙ.Θ., ότι υπάρχει έλλειψη υποψήφιων ωρομισθίων για πρόσληψη, για συγκεκριμένους κλάδους ή ειδικότητες εκπαιδευτικών ή ειδικεύσεις μουσικών,  μπορεί να προβεί σε έκδοση τοπικής πρόσκλησης εκδήλωσης ενδιαφέροντος για πρόσληψη ωρομισθίων με σχέση εργασίας Ιδιωτικού Δικαίου Ορισμένου Χρόνου διάρκειας έως ενός (1) διδακτικού έτους, σε εφαρμογή του άρθρου 114 του Ν.4763/2020. Απαραίτητη προϋπόθεση είναι να έχει εξασφαλίσει τις αναγκαίες πιστώσεις για την πρόσληψη του ωρομίσθιου προσωπικού στη Διεύθυνσή του.
step_official: Διευθυντής/ντρια Εκπαίδευσης
step_title: Σύνταξη σχεδίου τοπικής πρόσκλησης
step_description: Στο στάδιο αυτό, η πρόσκληση  εφόσον έχει ολοκληρωθεί και πρωτοκολληθεί, αναρτάται στην ιστοσελίδα της οικείας Διεύθυνσης Εκπαίδευσης και στο πρόγραμμα Διαύγεια και κοινοποιείται στην αρμόδια υπηρεσία του Υπουργείου Παιδείας και Θρησκευμάτων (Διεύθυνση Διορισμών-Προσλήψεων Εκπαιδευτικού Προσωπικού Πρωτοβάθμιας και Δευτεροβάθμιας Εκπαίδευσης), καθώς και στο Α.Σ.Ε.Π., εφόσον πρόκειται για υποψήφιους εκπαιδευτικούς.
step_implementation: Ψηφιακή υπογραφή
step_note: Οι ενέργειες αυτές (ανάρτησης και κοινοποίησης) συνήθως λαμβάνουν χώρα ταυτόχρονα.
step_official: Διευθυντής/ντρια Εκπαίδευσης
step_title: Έκδοση της τοπικής πρόσκλησης
step_description: Στο στάδιο αυτό, συγκεντρώνονται από την αρμόδια Διεύθυνση Εκπαίδευσης οι αιτήσεις των υποψηφίων, που υποβάλλονται εντός της προθεσμίας και σύμφωνα με τη διαδικασία που ορίζει η πρόσκληση. Στη διαδικασία υποβολής αιτήσεων δύναται να συμμετέχουν υποψήφιοι εκπαιδευτικοί, οι οποίοι διαθέτουν τα τυπικά προσόντα διορισμού του οικείου κλάδου/ ειδικότητας ή μουσικής ειδίκευσης. Εφόσον η πρόσκληση απευθύνεται σε ιδιώτες εμπειροτέχνες μουσικούς, στη διαδικασία υποβολής αιτήσεων δύναται να συμμετέχουν υποψήφιοι, οι οποίοι έχουν γνώση των αντίστοιχων παραδοσιακών οργάνων. Στην περίπτωση αυτή οι υποψήφιοι υποβάλλουν ανάλογη αίτηση η οποία επέχει θέση υπεύθυνης δήλωσης του άρθρου 8 του ν. 1599/1986.
step_implementation: Χειροκίνητη ενέργεια
step_note: Για την υποβολή των αιτήσεων τάσσεται εύλογη προθεσμία, ώστε, αφενός, να συγκεντρωθούν εγκαίρως οι αιτήσεις των υποψηφίων κα να καλυφθούν άμεσα οι εκπαιδευτικές ανάγκες, αφετέρου, να λάβει η πρόσκληση τη δημοσιότητα που απαιτείται, ώστε να εκδηλωθεί το απαραίτητο ενδιαφέρον.
step_official: Αρμόδια Διεύθυνση
step_title: Συγκέντρωση των αιτήσεων των υποψηφίων
step_description: Οι υποψήφιοι εκπαιδευτικοί κατατάσσονται σε αξιολογικούς πίνακες επιλογής με βάση τον βαθμό του πτυχίου τους, ενώ σε περίπτωση ισοβαθμίας των τίτλων σπουδών, προηγούνται οι έχοντες τον παλαιότερο τίτλο. Κατά την επιλογή προτάσσονται όσοι υποψήφιοι διαθέτουν παιδαγωγική και διδακτική επάρκεια. Εφόσον οι πίνακες καταρτίζονται για εμπειροτέχνες μουσικούς,   εφαρμόζεται η ρυθμιστική Υπουργική Απόφαση με αριθμ. 80062/Γ7/4-8-2006 (Β΄ 1201) που ορίζει τα κριτήρια κατάταξης σε πίνακες ιδιωτών εμπειροτεχνών μουσικών.
step_implementation: Υπογραφή
step_note: Οι αξιολογικοί πίνακες κατάταξης καταρτίζονται από το Τμήμα Γ Προσωπικού της Διεύθυνσης Εκπαίδευσης, κυρώνονται από τον Διευθυντή Εκπαίδευσης και αναρτώνται στην ιστοσελίδα της Διεύθυνσης Εκπαίδευσης. Ο χρόνος κατάρτισης των πινάκων εξαρτάται από τον αριθμό των αιτούντων.
step_official: Διευθυντής/ντρια Εκπαίδευσης
step_title: Κατάρτιση των αξιολογικών πινάκων κατάταξης και κύρωσή τους
step_description: Το στάδιο αυτό αφορά τους πίνακες κατάταξης των υποψήφιων εκπαιδευτικών (δηλαδή των υποψηφίων που διαθέτουν τα απαιτούμενα τυπικά προσόντα διορισμού στην Εκπαίδευση).   Ειδικότερα, οι αξιολογικοί πίνακες κατάταξης, που έχουν ήδη κυρωθεί από τον αρμόδιο Διευθυντή Εκπαίδευσης, υποβάλλονται για έλεγχο νομιμότητας στο Α.Σ.Ε.Π. εντός δύο (2) εργάσιμων ημερών από την ανάρτησή τους στην ιστοσελίδα της οικείας Διεύθυνσης Εκπαίδευσης. Η προθεσμία προβλέπεται από τη νομοθεσία (Άρθρο 114 Ν. 4763/2020). Σύμφωνα με την οικεία διάταξη, το Α.Σ.Ε.Π. ασκεί αυτεπάγγελτο έλεγχο νομιμότητας των πινάκων εντός αποκλειστικής προθεσμίας δέκα (10) εργάσιμων ημερών, η οποία αρχίζει από την επομένη της υποβολής των πινάκων σε αυτό. Για τους ιδιώτες εμπειροτέχνες μουσικούς, η διαδικασία ολοκληρώνεται με την κύρωση και ανάρτηση των πινάκων κατάταξης στην ιστοσελίδα της Διεύθυνσης Εκπαίδευσης.
step_implementation: Έλεγχος
step_note: Οι αξιολογικοί πίνακες επιλογής ισχύουν έως τη λήξη του οικείου διδακτικού έτους.
step_official: Ανεξάρτητη Αρχή
step_title: Έλεγχος νομιμότητας των πινάκων κατάταξης από το Α.Σ.Ε.Π.
step_description: Οι υποψήφιοι εκπαιδευτικοί δικαιούνται να ασκήσουν ένσταση ενώπιον του Α.Σ.Ε.Π. μέσα σε αποκλειστική προθεσμία τριών (3) ημερών, η οποία αρχίζει από την επομένη της ανάρτησης των πινάκων κατάταξης. Το Α.Σ.Ε.Π. αποφαίνεται επί των ενστάσεων που υποβάλλουν οι υποψήφιοι κατά των πινάκων εντός αποκλειστικής προθεσμίας δέκα (10) εργάσιμων ημερών από την επομένη της περιέλευσής τους σε αυτό.
step_implementation: Έλεγχος
step_note: Οι προθεσμίες για την υποβολή των ενστάσεων από μέρους των υποψηφίων (3 ημέρες) και  για την εξέταση αυτών από το Α.Σ.Ε.Π. (10 ημέρες)  προβλέπονται από τη νομοθεσία.
step_official: Ανεξάρτητη Αρχή
step_title: Υποβολή ενστάσεων από μέρους των υποψήφιων εκπαιδευτικών και έλεγχος από το ΑΣΕΠ
step_description: α) Στην περίπτωση των εκπαιδευτικών: ο οικείος Διευθυντής Εκπαίδευσης προσλαμβάνει τους ωρομισθίους με σύμβαση εργασίας Ιδιωτικού Δικαίου Ορισμένου Χρόνου,, αμέσως μετά την ανάρτηση των αξιολογικών πινάκων κατάταξης των υποψηφίων, χωρίς να αναμένει τον αυτεπάγγελτο ή κατ ένσταση έλεγχο του Α.Σ.Ε.Π.
β) Στην περίπτωση των ιδιωτών εμπειροτεχνών μουσικών: ο Διευθυντής Εκπαίδευσης προσλαμβάνει τους εμπειροτέχνες ιδιώτες με σύμβαση εργασίας Ιδιωτικού Δικαίου Ορισμένου Χρόνου με την ιδιότητα του ωρομισθίου, αμέσως μετά την ανάρτηση των πινάκων κατάταξης των υποψηφίων.
step_implementation: Χειροκίνητη ενέργεια
step_note: Σε περίπτωση αναμόρφωσης των πινάκων των υποψήφιων εκπαιδευτικών από το Α.Σ.Ε.Π., γεγονός που συνεπάγεται ανακατάταξη των υποψηφίων, αυτή εκτελείται υποχρεωτικά από τον οικείο Διευθυντή Εκπαίδευσης και οι μη δικαιούμενοι να προσληφθούν βάσει της νέας κατάταξης απολύονται. Οι απολυόμενοι λαμβάνουν τις αποδοχές που προβλέπονται για την απασχόλησή τους έως την ημέρα της απόλυσης, χωρίς οποιαδήποτε αποζημίωση από την αιτία αυτή.
step_official: Διευθυντής/ντρια Εκπαίδευσης
step_title: Διενέργεια πρόσληψης ωρομισθίων εκπαιδευτικών ή ιδιωτών εμπειροτεχνών μουσικών  κατόπιν τοπικής πρόσκλησης
Εξερχόμενα: Διοικητική πράξη
Νομοθεσία: rule_article: 114
rule_decision_number: 4763
rule_decision_year: 2020
rule_description: Η συγκεκριμένη διάταξη, που αποτελεί τροποποίηση του άρθρου 63 (παρ. 5) του Ν.4589/2019, προβλέπει ότι σε περίπτωση έλλειψης υποψήφιων ωρομισθίων για πρόσληψη, σύμφωνα με τις  κατά περίπτωση ισχύουσες ειδικές διατάξεις, ο οικείος Διευθυντής Εκπαίδευσης εκδίδει τοπική πρόσκληση εκδήλωσης ενδιαφέροντος για πρόσληψη ωρομισθίων με σχέση εργασίας Ιδιωτικού Δικαίου Ορισμένου Χρόνου διάρκειας έως ενός (1) διδακτικού έτους.
rule_gazette_doc_issue: Α
rule_gazette_doc_number: 254
rule_type: Νόμος
rule_article: 20
rule_decision_number: 3475
rule_decision_year: 2006
rule_description: Από τις διατάξεις αυτές προβλέπεται ότι σε περίπτωση έλλειψης υποψήφιων εκπαιδευτικών κλάδων μουσικής (δηλαδή, ΠΕ79 και ΤΕ16), η διδασκαλία των μαθημάτων μουσικής ειδίκευσης και η άσκηση στα εργαστήρια στα μουσικά σχολεία ανατίθεται με ωριαία αντιμισθία σε εμπειροτέχνες ιδιώτες που έχουν γνώση των αντίστοιχων παραδοσιακών οργάνων.
rule_gazette_doc_issue: Α
rule_gazette_doc_number: 146
rule_type: Νόμος
rule_decision_number: 80062/Γ7
rule_decision_year: 2006
rule_description: Πρόκειται για τη ρυθμιστική Υπουργική Απόφαση που προβλέπει τα κριτήρια και τη διαδικασία επιλογής των εμπειροτεχνών ιδιωτών μουσικών για τη διδασκαλία μαθημάτων μουσικής ειδίκευσης παραδοσιακών οργάνων και άσκησης στα εργαστήρια μουσικών σχολείων. Η απόφαση αυτή εφαρμόζεται για την κατάρτιση των πινάκων υποψηφίων σε περίπτωση που η τοπική πρόκληση απευθύνεται σε εμπειροτέχνες μουσικούς, λόγω έλλειψης υποψήφιων εκπαιδευτικών για τις αντίστοιχες μουσικές ειδικεύσεις.
rule_gazette_doc_issue: Β
rule_gazette_doc_number: 1201
rule_type: Υπουργική Απόφαση
Παρατηρήσεις: Η διαδικασία υπόκειται στον έλεγχο του Α.Σ.Ε.Π., στο οποίο κοινοποιείται η τοπική πρόσκληση, εφόσον αυτή απευθύνεται σε υποψηφίους που διαθέτουν τα τυπικά προσόντα για πρόσληψη στην Εκπαίδευση. Στο Α.Σ.Ε.Π. υποβάλλονται επίσης οι προσωρινοί πίνακες κατάταξης αυτών, για έλεγχο νομιμότητας. Οι υποψήφιοι εκπαιδευτικοί κατατάσσονται σε αξιολογικούς πίνακες επιλογής με βάση τον βαθμό του πτυχίου τους, ενώ σε περίπτωση ισοβαθμίας των τίτλων σπουδών, προηγούνται οι έχοντες τον παλαιότερο τίτλο. Κατά την επιλογή προτάσσονται όσοι υποψήφιοι διαθέτουν παιδαγωγική και διδακτική επάρκεια. Για την κατάταξη των υποψήφιων εμπειροτεχνών μουσικών, ισχύουν τα κριτήρια κατάταξης σε πίνακες της αριθμ. 80062/Γ7/4-8-2006 (Β΄ 1201) ρυθμιστικής Υπουργικής Απόφασης. Η διαδικασία κατάταξης των ιδιωτών εμπειροτεχνών μουσικών δεν υπόκειται στον έλεγχο του ΑΣΕΠ, αλλά στον έλεγχο του οικείου  Διευθυντή Εκπαίδευσης. Οι προσλήψεις των εν λόγω υποψηφίων δύναται να πραγματοποιούνται καθ όλη τη διάρκεια του διδακτικού έτους σε επαναλαμβανόμενες φάσεις αναλόγως των λειτουργικών αναγκών που εκτάκτως προκύπτουν.
Σχετικά: Έννομα μέσα προστασίας ή έφεσης: Άλλο
Έννομα μέσα προστασίας ή έφεσης (άλλο): Ένσταση ενώπιον του Α.Σ.Ε.Π., κατά των πινάκων κατάταξης, σε περίπτωση διαφωνίας από μέρους του υποψηφίου.
Κανόνες έλλειψης απάντησης: Άλλο
Σημειώσεις: Σύμφωνα με τη νομοθεσία (άρθρο 114 του Ν. 4763/2020/ΦΕΚ Α 254), κατά των πινάκων κατάταξης οι υποψήφιοι εκπαιδευτικοί δικαιούνται, σε περίπτωση αντιρρήσεων, να ασκήσουν ένσταση ενώπιον του Α.Σ.Ε.Π. μέσα σε αποκλειστική προθεσμία τριών (3) ημερών, η οποία αρχίζει από την επομένη της ανάρτησής τους. Το Α.Σ.Ε.Π. ασκεί αυτεπάγγελτο έλεγχο νομιμότητας των πινάκων εντός αποκλειστικής προθεσμίας δέκα (10) εργάσιμων ημερών, η οποία αρχίζει από την επομένη της υποβολής των πινάκων σε αυτό, από την αρμόδια Διεύθυνση Πρωτοβάθμιας ή Δευτεροβάθμιας Εκπαίδευσης, και αποφαίνεται επί των ενστάσεων που υποβάλλουν οι υποψήφιοι εντός αποκλειστικής προθεσμίας δέκα (10) εργάσιμων ημερών από την επομένη της περιέλευσής τους σε αυτό. Επισημαίνεται ότι η προαναφερθείσα διαδικασία αφορά μόνο τους υποψηφίους που διαθέτουν απαιτούμενα τα τυπικά προσόντα διορισμού/ πρόσληψης της προκηρυσσόμενης θέσης στην Εκπαίδευση και όχι τους υποψήφιους ιδιώτες εμπειροτέχνες μουσικούς, οι οποίοι προσλαμβάνονται κατόπιν υπεύθυνης δήλωσής τους, περί επαρκούς γνώσης του παραδοσιακού μουσικού οργάνου της αντίστοιχης θέσης.
Άλλες πληροφορίες: Εναλλακτικοί τίτλοι: Πρόσληψη ωρομισθίων από τις Διευθύνσεις Πρωτοβάθμιας και Δευτεροβάθμιας Εκπαίδευσης
κατόπιν τοπικής προκήρυξης εκδήλωσης ενδιαφέροντος.
Επίσημος τίτλος: Πρόσληψη ωρομίσθιων, με σχέση εργασίας ι.δ.ο.χ., στην Πρωτοβάθμια και στη Δευτεροβάθμια Εκπαίδευση, κατόπιν τοπικής πρόσκλησης εκδήλωσης ενδιαφέροντος